{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Odluci o donošenju izmjena i dopuna strukovnog kurikuluma za stjecanje kvalifikacije TEHNIČAR ZA ELEKTRONIKU (041424) u obrazovnom sektoru ELEKTROTEHNIKA I RAČUNALSTVO u dijelu izbornih strukovnih modula za III. i IV. razred, Obnovljivi izvori električne energije, Projektiranje i izrada tiskanih pločica i uređaja i Projektiranje i izrada prototipa elektroničkih sklopova"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Sanja Simić","ODLUKU o donošenju izmjena i dopuna strukovnog kurikuluma za stjecanje kvalifikacije TEHNIČAR ZA ELEKTRONIKU (041424) u obrazovnom sektoru ELEKTROTEHNIKA I RAČUNALSTVO","Obzirom na sve veći broj učenika s posebnim potrebama, upute za realizaciju prilagodbi trebale bi biti detaljnije razrađene po predmetima, uz više konkretnih specifičnih primjera za svako pojedino područje.","Nije prihvaćen","Učenici s posebnim odgojno-obrazovnim potrebama su učenici s teškoćama u razvoju i daroviti učenici.\nU izbornim modulima koji su predmet ovoga e-savjetovanja navedene su smjernice nastavnicima za pedagoško-didaktičku prilagodbu za učenike s teškoćama u razvoju i darovite učenike."]
[2,"Fakultet elektrotehnike i računarstva Sveučilišta u Zagrebu","ODLUKU o donošenju izmjena i dopuna strukovnog kurikuluma za stjecanje kvalifikacije TEHNIČAR ZA ELEKTRONIKU (041424) u obrazovnom sektoru ELEKTROTEHNIKA I RAČUNALSTVO","Modul PROJEKTIRANJE I IZRADA PROTOTIPA ELEKTRONIČKIH SKLOPOVA je najadekvatnije pripremljen. Ima najveći udio Samostalnih aktivnosti učenika u odnosu na Vođene procese učenja i Oblike učenja temeljene na radu, što je prikladno. U modulima OBNOVLJIVI IZVORI ELEKTRIČNE ENERGIJE i PROJEKTIRANJE I IZRADA TISKANIH PLOČICA I UREĐAJA nisu razrađeni Prilagodba iskustava učenja za učenike s posebnim odgojno-obrazovnim potrebama za niti jedan Skup ishoda učenja.\n \nModuli PROJEKTIRANJE I IZRADA TISKANIH PLOČICA I UREĐAJA i PROJEKTIRANJE I IZRADA PROTOTIPA ELEKTRONIČKIH SKLOPOVA imaju ista prva dva skupa ishoda učenja (Projektiranje zadanih elektroničkih pločica i Izrada zadanog elektroničkog sklopa) i razlikuju se samo u trećim skupovima (Dijagnostika i održavanje elektroničkih sklopova i uređaja i Izrada zadanog 3D modela za elektronički sklop). Ova činjenica, kao i jako slični konkretni ishodi učenja čini generalno ova dva modula jako sličnima. Potrebno je napraviti veću razliku između njih. Pri tome je modul PROJEKTIRANJE I IZRADA PROTOTIPA ELEKTRONIČKIH SKLOPOVA temeljitije razrađen i adekvatnije opisan.","Nije prihvaćen","Izborni moduli razvijeni su u skladu s Metodologijom \nizrade sektorskog kurikuluma, strukovnog kurikuluma i kurikuluma ustanove za strukovno obrazovanje. Sastoje se od kombinacije skupova ishoda učenja, koji su upisani u Podregistar skupova ishoda učenja u Registru Hrvatskog kvalifikacijskog okvira te se sličnost odražava u kombinaciji predloženih skupova ishoda učenja.\nU izradi izbornih modula i implementaciji Metodologije naglasak je stavljen na učenje temeljeno na radu u kombinaciji s ostalim oblicima učenja.\nZa učenike s posebnim odgojno-obrazovnim potrebama, koji odaberu predložene izborne module, nastavnici će izraditi pedagoško-didaktičku prilagodbu."]